TEHNIŠKI DAN – POLSTENJE

Učenci 6. razreda z učiteljicama Ireno Rola Bek in Boženo Šmirmaul smo se 16. 5. 2023 odpravili na ekološko kmetijo Pri Fridi. Pred odhodom smo se pogovarjali o polstenju, ki je bila tudi glavna tema dneva. Želeli smo se naučiti kaj o polstenju. Npr. kako se ta postopek izvaja, kateri material potrebujemo in še veliko več.

Z avtobusom smo se odpeljali na Zgornjo Ročico, na ekološko Kmetijo pri Fridi. Tam nas je zelo prijazno sprejel gospod Franček Ruhitel. Imeli smo malo smole, saj je deževalo, bilo je zelo mrzlo in pihal je veter a kljub temu tehniškega dne nismo odpovedali. Gospod Franček nas je lepo sprejel v majhno leseno hiško, v kateri so bile pripravljene mize, stoli, izdelki iz volne in mnogo več. Na začetku sta nam gospod Franček in gospa Frida veliko povedala o svoji kmetiji, živalih na kmetiji, starih običajih, pridelkih, izdelkih, o delu na kmetiji in kaj sploh je polstenje. Zelo so mi bile všeč njegove obleke oz. njegova oblačila, ki jih je imel oblečena, saj si jih je izdelal sam, iz svoje volne.

Imeli smo priložnost, da smo si naprej kakšen izdelek kupili, nato smo pričeli delati svoje. Najprej sta nam učiteljici razdelili vsakemu eno kepo volne. Volna je bila bela. Nato sta nam razdelili še barvne volne. Najprej, si je vsak izbral eno barvno kepico volne in jo razporedil po veliki beli kepi volne. Ko je bila barvna volna razporejena po beli kepi volne, smo en majhen delček kepe volne pomočili v veliko posodo, kjer je bila mešanica mila in vode. Nato smo kepo volne mesili in jo izoblikovali v vedno manjšo kepico. Ko je bila kepica zelo majhna (približno 3cm) smo tako naredili še dve kepici. Postopek smo ponovili še dvakrat. Nato so nam ga. Frida, g. Franček ter učiteljici pomagali kroglice volne nadeti na vrvice. Tako so nato nastale ogrlice oz. verižice, lahko pa smo to uporabil tudi kot zapestnico. Te izdelke nam je učiteljica shranila, saj jih je dala na razstavo. Ko smo zanimivo delo opravili, smo dobili tudi lokalno pridelano okusno malico. Bila je domača hrana, naravnost iz Kmetije pri Fridi. Jedli smo domač bel in črn polnozrnat kruh, nanj smo si lahko namazali tudi domačo marmelado iz aronije in domač mesni namaz (pašteto). Za povrh smo dobili tudi na tanke koščke narezano domačo čebulo. Zelo nam je bil všeč tudi okusen, domač sok.

Takoj, ko je prenehalo deževati, nam je g. Franček dovolil, da si ogledamo tudi dva prostora, kjer so hranili staro opremo za vozove, za stare kočije in veliko drugih starih stvari in orodij. Nato nam je pokazal še drugi prostor, kjer je bil shranjen kolovrat in opremo za jezdenje konja, saj so včasih, na kmetiji pri Fridi imeli tudi konja. Na koncu, nas je gospa peljala na ogled še drugih živali. Ogledali smo si ovčke v ogradi, račke, ki so se prosto sprehajale po dvorišču, ogledali smo si tudi kje domujejo koze, ter prostor, kjer so včasih imeli dom prašički. Žal si nismo mogli ogledat koz, saj nimajo rade dežja in se niso pasle na pašniku. In takrat je bil čas za odhod. Z avtobusom smo se pripeljali nazaj v šolo, kjer smo odšli v učilnico za tehniko. Tam smo punce dokončale učni list, fantje pa so risali oz. izdelovali stripe, o polstenju in postopkih. Tudi to je učiteljica shranila za razstavo. Na koncu tehniškega dne, smo izpolnjevali še vprašalnike, kako se nam je zdel dan.

Na tehniškem dnevu sem se imela super. Bilo je zelo lepo. Lepo so nas sprejeli, hrana je bila odlična, živali in izdelki so mi bili všeč in na splošno je kmetija lepa, urejena in ekološka, kar je še posebej pomembno. Škoda edino, da nam vreme ni bilo bolj naklonjeno.

Lina Kop, 6.a